"Ühenduses" dr Charles Stanleyga.
Et maailm kuuleks evangeeliumi terve piibelliku õpetuse kaudu.
Mul on võrkkesta pigmentdüstroofia.
See on silmahaigus, mis põhjustab pimedaksjäämist.
Hetkel puudub sellele ravi.
Juba praegu on mul probleeme inimeste äratundmisega.
Pean paluma neil oma nime öelda.
Ma ei näe enam selgelt oma laste nägusid.
Sellega on raske leppida.
On hetki, kui tunnen suurt kurbust,
sest ma ei näe enam kõike.
Samas olen ääretult tänulik selle eest, mis mul on.
Kasvatan üksi kuut last: keskkooli-, põhikooli- ja algkooliealisi.
See on suur töö.
Elu on kiire.
Iganädalased suuremad toiduostud,
igapäevased koolitööd, lõputud mustapesuhunnikud,
pidev transpordi organiseerimine.
Mu abikaasa oli võrratu isa.
Ta oli lastele väga pühendunud.
Ta veetis nendega aega, õpetas neid.
Ta osutas igaühele tähelepanu.
Aasta enne surma oli tal lahtine südameoperatsioon.
Ta kaebas vasakus käes valu.
Mu vanim poeg Colin tuli ja ütles:
"Issil on rinnus tugev valu."
Kutsusin kiirabi.
Olen hingepõhjast tänulik,
et enne majast lahkumist mu abikaasa kallistas Colinit.
Ma usun, et ta teadis, mis toimub.
Ma poleks arvanud, et lein võib olla füüsiliselt niivõrd kurnav.
Kõige raskem oli aga näha, kuidas sellega peavad toime tulema lapsed.
Kuus last, kellest kõik elavad isa kaotust läbi omal moel.
See on olnud kõige suurem ja raskem asi, millest olen pidanud läbi minema.
Doktor Stanleylt olen õppinud seda,
et usaldaksin Issandat, isegi kui ma ei taha.
Kuigi pidin siduma nii iseenda kui ka oma kuue lapse haavu,
leidsin suurt tröösti doktor Stanley sõnadest
ja sellest, kuidas ta neid ütles.
Mind oleks justkui mähitud Piibli kirjakohtadesse.
Jumal oleks otsekui öelnud: "Kõik saab korda."
Mind ümbritsevad uskumatult toetavad inimesed.
Kogudusepere, naabrid, kogukond.
Samuti Big Brothers Big Sistersi mentorlusorganisatsioon.
Ma ei kahtle hetkekski, et Jumal on ustav Isa.
Ükski asi ei juhtu ilma Tema teadmata.
See ei ole ilmaasjata,
et olen jäänud leseks ja üksikvanemaks,
kaotanud nägemise.
Ma usun,
et Issand on kutsunud mind julgustama teisi naisi,
kes on samal teekonnal.
Et anda neile lootust, anda uue tõuke.
Mida mu lapsed on kuulnud kodus,
seda viivad nad välja pimedasse, katkisesse ja igatsevasse maailma.
Täna saates: "Jumala juhtimises"
Võid tunda, et vajad mõne otsuse tegemisel abi.
Oled küll uurinud kõike, mida uurida annab, aga nüüd vajad abi.
Kelle poole sa pöördud?
Küsiksin ka nii:
kelle poole pöörduvad su lapsed või lapselapsed?
Kas sinu poole?
Kui sinu poole ei saa, siis kelle poole?
Tavaliselt on nii, et kui õige inimese juurde minna ei saa,
minnakse vale inimese juurde.
Õiget juhatust saada on väga tähtis.
Elame maailmas, kus on igasuguseid probleeme ja keerulisi olukordi.
Keegi pole üksik saar.
Vajame kedagi, kellega rääkida, keda kuulata, kellega jagada oma südant
või kellega jagada, mida Jumal on meie elus teinud.
Mõtlen kõigile neile kirjakohtadele, mis sellega seostuvad.
See, mida täna vaatame, avab tõe täies valguses.
See räägib Jumala juhtimisest.
Kuidas Jumal meid juhib?
Seda käsitlebki tänane jutlus "Jumala juhtimises".
Kui mind ei juhti Tema, siis kes?
Varem või hiljem vajavad kõik juhtimist.
Avame Psalmid 32.
Loeme alates 7. salmist,
mis läheb teemast välja, kuid on siiski julgustuseks.
Loeme Psalmid 32:7-11.
7. salmis räägib Taavet Jumala kohta:
"Sina oled mulle peidupaigaks..."
Mul on, kuhu häda korral varjuda.
"...sa hoiad mind õnnetuse eest;
sa ümbritsed mind pääsemise hõiskamisega.
Sina ütled: "Ma teen su targaks
ja õpetan sulle teed, mida sul tuleb käia,
ma annan sulle nõu oma silmaga sind juhtides."
Ärge olge nagu hobused, nagu muulad ilma aruta;
neid tuleb suuliste ja valjastega taltsaks teha,
muidu nad ei tule su ligi.
Õelal on palju valu,
aga kes loodab Issanda peale, seda ümbritseb heldus.
Rõõmutsege Issandas ja ilutsege, te õiged!
Ja hõisake kõik, kes olete õiglased südamelt!"
Kas märkate, et siin on lubadus?
Lubadus kõikvõimsalt Jumalalt.
Kuulake uuesti: "Ma teen su targaks
ja õpetan sulle teed, mida sul tuleb käia."
Mõtleme kõigepealt, kellelt see lubadus tuleb.
See "ma" on Jumal.
Jumal oma kõiketeadmises, kõigeväelisuses,
kogu oma olemises ütleb: "Mina, Jehoova, kogu ilmamaa Looja,
mina teen su targaks."
Mitte "võib-olla teen", "võin teha" või "tahaksin teha", vaid "teen".
Jumal annab oma sõna, et Ta juhib meid.
Kuulame nüüd.
Kas kuulate?
Lubadusele annab väärtuse see, kes lubaduse annab.
Paljud võivad midagi lubada,
aga Jumal annab lubaduse, milles ei pea kunagi kahtlema.
Niisiis, kes on see, kes ütleb "ma teen su targaks"?
Kõikvõimas Jumal.
Lubadusele annab väärtuse see, milline on lubaduse andja.
Lubadus, mille me anname,
selle pidamine või mittepidamine, ütleb midagi meie kohta.
Kui jääme oma sõnadele ja väärtustele kindlaks,
siis peame oma lubadust.
Siin on taevane, igavene lubadus kõikvõimsalt Jumalalt oma lastele.
"Ma teen su targaks ja õpetan sulle teed, mida sul tuleb käia."
Mõelge sellele, et kui Jumal õpetab meid tõega,
siis järelikult õpime eristama tõde valest.
Maailmast tulevad hääled kõnelevad palju valet
ega juhi meid üldse mitte õiges suunas.
See lubadus võtab enda alla palju.
Kõigepealt ütleb Ta: "Ma teen su targaks."
Niisiis: "Ma anna sulle teadmise, ütlen, mida teha ja mida mitte teha.
Ma teen su targaks.
Olen selles väga konkreetne, ma ei anna üldsõnalisi juhiseid."
See Jumal tunneb sind läbi ja lõhki.
Ta teab, mida sa suudad,
mis on su nõrkused, võimalused, Tema tahe su elu jaoks.
Ta ütleb: "Ma teen su targaks."
Peale selle ütleb Ta: "Ma õpetan sulle teed.
Näitan, kuidas seda ellu rakendada."
Teadmised on üks asi,
oskus neid kasutada aga hoopis midagi muud.
Seega, kui räägime nõuandjate valimisest,
on enne vaja mõelda läbi palju asju.
"Ma teen su targaks."
Ehk "Ma annan sulle teadmisi.
Ma aitan sul mõista, mida sa peaksid tegema".
Ta ütleb: "Ma teen su targaks ja õpetan sulle teed, mida sul tuleb käia."
Mitte mitut teed.
On palju teid, mida võiksid käia, palju valikuid, mida teha,
palju suundi, mida võtta.
Tema aga ütleb: "Ma õpetan sulle teed, mida sul tuleb käia."
Mitte "saaksid käia" või "võiksid käia",
vaid "Ma õpetan sulle teed, mida sul tuleb käia".
Meie ajal on enamikul otsustel väga suur kaal.
Mõnikord on otsustamine raske, sest pole õiget ega valet.
Mis oleks sel puhul parim otsus?
Ta ütleb: "Ma õpetan sind eristama tarkust.
Ma õpetan sind tegema tarku valikuid.
Ma teen su targaks, ma õpetan sind."
Lisaks on meil Püha Vaim.
Kui said päästetud, siis Jumala Vaim, kolmainsuse kolmas isik,
tuli sinusse kindla põhjusega, ja see on osa sellest.
Johannese 16:13 on koht, kus Ta ütleb:
"Aga kui tema, Tõe Vaim, tuleb,
juhib ta teid kogu tõesse,
sest tema ei räägi iseenesest, vaid ta räägib, mida kuuleb,
ja ta kuulutab teile tulevasi asju."
Ta ütleb, et Vaim juhib meid.
Sul on kindlus, et sinu sees elab Püha Vaim,
kelle Jumal on saatnud mitmel põhjusel,
kaasa arvatud selleks, et sind juhtida.
Taavet kirjutas Psalmid enne, kui Püha Vaim uskliku sisse elama asus.
Ta on kirjutanud:
"Ma teen su targaks ja õpetan sulle teed, mida sul tuleb käia."
Meil on Püha Vaim, kolmainsuse kolmas isik.
Ta elab meie sees.
Tema peamisi ülesandeid on juhtida meid tõesse.
Seega, meie sees elab Jumal ise.
Üks Püha Vaimu ülesandeid on see, et kui seisame valiku ees,
siis Ta juhib meid.
Tal on kõik teadmised, Ta eristab tõde valest.
Ta eristab head, halba ja vahepealset.
Ta teab, mis on Jumala tahe.
Ta teab, et kui pöördud siia, lõpeb see katastroofiga,
kui aga siia, saab sulle osaks palju rõõmu.
Kuna Ta teab su tulevikku, teab Ta ka õiget teed.
See tee võib küll tunduda õige, aga Tema näeb ka homset päeva.
Paljude inimeste valikud on pannud neid elu lõpus ütlema:
"Kui ma oleks...
Kui ma oleks teinud hoopis nii.
Miks ma nõnda tegin?"
Ta ütleb: "Ma teen su targaks ja õpetan sulle teed, mida sul tuleb käia."
Me ei pea kunagi ütlema: "Minuga on kõik. Ma ei oska edasi minna."
Oskad küll.
Sa pöördud Jumala poole, kes on lubanud sind tõesse juhtida.
Ta on lubanud teha sind targaks ja õpetada sulle õiget teed.
Kuulame, mida imelist Ta veel ütleb.
Ta ütleb: "Ma annan sulle nõu oma silmaga sind juhtides."
Ta annab meile nõu.
Oma silmaga meid juhtides. Kaks asja.
Esiteks ütleb Ta, et annab nõu.
See kõneleb mulle Tema lähedusest.
"Ma ei õpeta sind eemalt, ei saada palvevastust, vaid annan sulle nõu."
Nõu andmine viitab suhtele.
Nõu andmine viitab, et Ta teab minevikku, olevikku ja tulevikku.
Nõu andmine viitab Tema tarkusele.
Ta annab meile nõu, mis lähtub Tema armastusest ja tahtest meie jaoks.
Me ei pea muretsema kõige selle pärast, mis võib juhtuda,
kui Püha Vaim on meie nõuandja.
Kuulame nüüd.
Peale nõu andmise on Ta lubanud meid oma silmaga juhtida.
See tähendab, et me oleme armastava Isa kõikenägeva silma kaitse all.
Ta on võtnud oma südameasjaks näidata meile teed ja anda nõu.
Ilma Temata toimida on rumal tegu.
Oma tarkusest toimida on rumal tegu,
sest me ei tea tulevikku.
Mõelge, milline kindlus.
See, kes meid juhib,
teab meie elu kuni viimase hetkeni välja.
Ta juhib meid oma armastuse ja tarkusega.
Ta tahab meile alati parimat ja on olnud valmis meie eest surema.
Ta ütleb: "Ma annan sulle nõu oma silmaga sind juhtides."
Ta teab meie olukorda.
Ta teab, et me ei tea kõike.
See on üks võimas kirjakoht.
Ta ütleb: "Mina...
...teen sind targaks ja juhin sind oma silmaga."
Ta ka hoiatab meid.
"Ärge olge nagu hobused, nagu muulad ilma aruta..."
Loomadel pole moraalitunnetust,
vaid kelle-sõna-maksab-tunnetus.
"...neid tuleb suuliste ja valjastega taltsaks teha,
muidu nad ei tule su ligi."
Niisiis: "Ära ole jäärapäine nagu hobune, muul."
Sina kas juhid teda või tema hakkab juhtima sind.
"...neid tuleb suuliste ja valjastega taltsaks teha,
muidu nad ei tule su ligi." Õige jutt.
"Õelal on palju valu..."
Sellega ütleb Jumal...
Sa ei võta Jumalat kuulda, oled põikpäine, pead saama oma tahtmise.
Ta ütleb, et õelal on palju valu.
Sisuliselt ütleb Jumal, et nii juhtub sellega,
kes Teda täielikult eirab.
Õelate puhul kasutatakse sõnu "palju valu".
Siin mõeldakse inimesi, kes Jumalat eiravad.
"Õelal on palju valu."
Palju valu, sest neile tuleb kaela igasuguseid hädasid.
Kui sa eirad Jumala nõu, Tema õpetust ja juhatust,
võib kõike juhtuda,
sest kui eirad Jumalat korra, teed seda ilmselt uuesti.
Paljud inimesed elavad Jumalaga vaenujalal.
Nad ei tunnista seda.
Nad ütlevad, et otsustavad ise ega pea sõltuma Jumalast või kellestki teisest.
Sellised inimesed teevad halbu valikuid.
Nad võivad ajada kokku palju raha ja sõpru,
aga õelatel on palju valu.
Neil, kes panevad vastu kõikvõimsa Jumala juhtimisele ja nõule.
Selle tagajärjed on pahatihti julmad,
sest inimene arvab, et on Jumalast targem.
Ma usun, et Jumal tahab teha meile asjad lihtsaks.
Ometi on mõni otsus raske.
Jätkem meelde, et kõiketeadev Jumal, kes tunneb meid läbinisti, ütleb:
"Mina teen su targaks, mina õpetan sind,
mina juhatan sind, kaitsen sind.
Ma annan sulle tarka nõu."
Ainult loll ütleks sellest ära.
Arvata, et oled piisavalt tark tegema häid valikuid maailmas,
mis on niivõrd mõistmatu, jumalatu, tulvil hirmu, viha ja kõike muud...
Ta ütleb, et õelal on palju valu.
Vastuhaku tagajärg.
Vastukaaluks öeldakse aga: "Õelal on palju valu,
aga kes loodab Issanda peale,
seda ümbritseb heldus.
Rõõmutsege Issandas ja ilutsege, te õiged!
Ja hõisake kõik, kes olete õiglased südamelt!"
Vaat see on erinevus.
Ta ütleb, et kui järgid minu juhatust,
siis heldus...
Siin ei öelda, et heldus tuleb,
vaid et see ümbritseb meid.
Näeme Jumala headust ja heldust igal pool.
"Sa ei tea mu üleelamisi." Kas oleksid üle elanud ilma Jumalata?
Jumal ei ütle, et raskusi, valu ja koormaid ei tule.
Just need meid kasvatavadki, õpetavad Teda usaldama,
toovad ebastabiilsust, mis on küll ebamugav,
kuid viib tänuväärsete muutusteni.
Siin öeldakse: "...seda ümbritseb heldus."
See kaitseb meid ümberringi.
Tema heldus kaitseb meid ümberringi.
Meie jalg võib vääratada, võime olla sõnakuulmatud,
kuid paluda andeks, parandada meelt.
Siin räägitakse, et Tema juhatus, õpetus ja nõu ei kao lihtsalt seepärast,
et meie jalg korra vääratab.
Seni, kuni oleme valmis oma viga tunnistama,
möönma, et ei otsinud Jumala nõu,
annab Ta andeks ja viib meid edasi.
Sest Ta on helde. Ta heldus ümbritseb meid.
Milles Tema heldus seisneb?
Selles: "Rõõmutsege Issandas ja ilutsege, te õiged!
Ja hõisake kõik, kes olete õiglased südamelt!"
Selles on hõiskamine, rõõm, kindlus.
Selles on rahulolu, rahu.
See tähendab,
et kui me järgime ka keerulisel ajal Tema õpetust, juhtimist ja nõu,
siis me läheme sellest tugevana läbi ja Jumal õnnistab meid.
Milline vägev Sõna.
Ma ütleks, et kui...
...kui on üks piiblikoht, mida võiksid mõnele nooremale soovitada,
siis see on üks neist.
"Mina teen su targaks, mina õpetan sind
ja mina juhin sind.
Ma annan sulle nõu."
Kellel poleks seda vaja?
Me kõik vajame seda, kuni surmapäevani.
Milline tõotus kõikvõimsalt Jumalalt.
Õnnetuseks pole paljud seda lugenudki.
Paljud ei tea seda ega usu seda.
"Pole mul seda vana Piiblit tarvis." On ikka küll.
Sul on seda Piiblit tarvis, sest sul on tarvis Jumalat.
Võid arvata vastupidi.
Kui aga hingevalu niidab jalust, lootus hääbub,
jääd ilma kõndimis-, nägemis- või kuulmisvõimest, siis sa vajad Teda.
Isegi kui su tervis on korras, vajad sa Teda.
Me räägime vägevast, armastavast Jumalast, kes on andnud lubaduse.
"Kui mind kuulda võtad ja mulle kuuletud,
siis ma õpetan sind,
õpetan sulle vajalikke asju,
ja juhin sind
terve päev, iga päev kuni elu lõpuni."
Kui sa pole Jeesust Kristust oma Päästjaks võtnud,
on su teel palju valu.
Kui aga oled Jeesuse oma Päästjaks võtnud,
proovid elada jumalakartlikult ja Talle kuuletuda,
siis on sul rõõm ja rahu ka suurimas viletsuses.
Sul on teadmine Tema auliselt suurest kohaolust.
Seda soovin ma sulle.
Kui sa pole Jeesust oma Päästjaks võtnud,
siis tea, et see on kõige tähtsam otsus.
Ka meie, kes Teda järgime, teame, et see on kõige tähtsam otsus.
Ühel päeval sa sured.
Tuleb hetk, kui surm koputab uksele.
Võiksid küsida ükskõik kellelt ükskõik mida.
On aga vaid üks isik,
kellelt peaksid küsima.
On vaid üks isik, kes saab viimasel hetkel tulla.
On vaid üks isik,
kes saab su viia taevasse.
See isik on Jeesus Kristus.
Võib-olla sa ei usu seda.
Küsin sellegipoolest:
kes muu, kui mitte Jeesus?
Kes teine on lubanud midagi sellist
ja tõestanud seda oma surmaga ristil?
Vähemalt mõtle sellele.
Võid alistada oma elu Jeesusele Kristusele
ja näha Ta suuri tegusid.
Sul on kaks valikut.
Õige tee või suure valu tee.
Targana valid sa õige tee.
Isa, oleme südamest tänulikud,
et oma armastuses oled andestanud meie patud.
Kui meie jalg vääratab, annad sa ikkagi andeks.
Kui palume su juhatust, siis sa juhid.
Kui seisame ristteel ja küsime sinult teed,
siis sa näitad õige suuna.
Ma palun, et sinu Vaim vajutaks kuuldu niivõrd sügavale
iga kuulja südamesse,
et tõde ei jätaks neid rahule enne,
kui neist saavad inimesed,
keda juhatab, õpetab ja kellele annab nõu Issand Jeesus Kristus.
Tema nimel me palume, aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko